
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№229
от 20 септември 2023 година, взето с Протокол №10
ОТНОСНО: Формиране на маломерни и слети паралелки в училища на територията на община Пазарджик за учебната 2023/2024 година.
Общински съвет – Пазарджик, след като обсъди предложението на кмета на Община Пазарджик, на основание чл. 21, ал.1, т. 23 и във връзка с чл. 2 от ЗМСМА, в изпълнение на чл. 59, чл. 68, ал. 4 и ал. 6 и чл. 69, ал. 1, ал. 2 и ал. 3 от Наредбата за финансирането на институциите в системата на предучилищното и училищното образование  и Решение № 337 от 02.05.2023 г. на МС за приемане на стандарти за финансиране на делегираните от държавата дейности с натурални и стойностни показатели за 2023 година и след станалите разисквания,
Р Е Ш И:
Разрешава формиране на:

- една маломерна подготвителна група в полудневна детска градина към училище с 11 деца, без допълнително финансиране за осигуряване на пълно обезпечаване на учебния процес за учебната 2023/2024 година и една слята маломерна паралелка от I и II клас със 7 ученици и една маломерна паралелка в IV клас с 9 ученици, с допълнително финансиране за осигуряване на пълно обезпечаване на учебния процес в размер на 6 226 лв. за учебната 2023/2024 година в ОУ „Кочо Честименски“ с. Пищигово;

- една слята маломерна паралелка от I и II клас с 8 ученици и една слята маломерна паралелка от III и IV клас с 9 ученици, с допълнително финансиране за осигуряване на пълно обезпечаване на учебния процес в размер на 3 396 лв. за учебната 2023/2024 година в ОУ „Васил Левски“ с. Величково;

- една слята маломерна паралелка от І и ІV клас с 6 ученици, една слята маломерна паралелка от II и ІІІ клас със 7 ученици и една маломерна паралелка в VI клас с 5 ученици с допълнително финансиране за осигуряване на пълно обезпечаване на учебния процес в размер на 17 546 лв. за учебната 2023/2024 година в ОУ „Христо Ботев“ с. Главиница;

- една маломерна паралелка в VІІ клас с 5 ученици, с допълнително финансиране за осигуряване на пълно обезпечаване на учебния процес в размер на 5 660 лв.  за учебната 2023/2024 година в ОУ „Св. Климент Охридски“ с. Мокрище;

- една слята маломерна паралелка от І и ІІ клас с 8 ученици и една слята маломерна паралелка от ІІІ и ІV клас със 7 ученици с допълнително финансиране за осигуряване на пълно обезпечаване на учебния процес в размер на 8 490 лв. за учебната 2023/2024 година в ОУ „Васил Априлов“ с. Синитово;

- една слята маломерна паралелка от І и ІІ клас с 5 ученици с допълнително финансиране за осигуряване на пълно обезпечаване на учебния процес в размер на 8 490 лв. за учебната 2023/2024 година в ОУ „Георги Бенковски“ с. Хаджиево;
- една маломерна паралелка във II клас с 9 ученици и една маломерна паралелка в V клас с 7 ученици, с допълнително финансиране за осигуряване на пълно обезпечаване на учебния процес в размер на 2 264 лв.  за учебната 2023/2024 година в ОУ „Константин Величков“ с. Паталеница;

- една маломерна паралелка в  IV клас  с 9 ученици, с допълнително финансиране за осигуряване на пълно обезпечаване на учебния процес в размер на 566 лв. за учебната 2023/2024 година в ОУ „Васил Левски“ с. Звъничево;

- една маломерна паралелка в III клас със 7 ученици, с допълнително финансиране за осигуряване на пълно обезпечаване на учебния процес в размер на 1 698 лв. за учебната 2023/2024 година в ОУ „Отец Паисий“ с. Говедаре;

- една маломерна паралелка в I клас със 7 ученици, с допълнително финансиране за осигуряване на пълно обезпечаване на учебния процес в размер на 1 698 лв. за учебната 2023/2024 година в ОУ „Отец Паисий“ с. Огняново.

